#VERTROUE | Die Lewegewer
Category Archives: #VERTROUE
23 Jul 2012 Thomas	2 Kommentaar
Waarmee is ons gedagtes gevul?
Is dit vol van die onsekerhede van more of gevul met die teleurstellings van gister?
Ek het gedurende die naweek 'n paar getuienisse op vers'n dag gelees. Ek het weer net besef hoe belangrik dit is om mekaar te ondersteun en op te bou deur byvoorbeeld getuienisse.
En hulle het hom oorwin deur die bloed van die Lam en deur die woord van hulle getuienis, en hulle het tot die dood toe hulle lewe nie liefgehad nie. (OPENBARING 12:11 AFR53)
So ook moet ons vir mekaar bid en mekaar daagliks aan God opdra. Ons het Hom elke dag nodig, meer as wat ons besef.
#GEBEDE, #GELOOF, #VERTROUE
Hy alleen is my rots en my heil, my rotsvesting; ek sal nie grootliks wankel nie.
Hoe lank sal julle aanstorm op 'n man, julle almal hom verbrysel soos 'n muur wat oorhang, 'n omgestote klipmuur?
Ja, hulle hou raad om hom van sy hoogte af te stoot; hulle het behae in leuens; met hul mond seën hulle, maar met hul binneste vloek hulle. Sela.
Wees net maar stil tot God, my siel, want van Hom is my verwagting!
Sekerlik, Hy is my rots en my heil, my rotsvesting; ek sal nie wankel nie.
Vertrou op Hom altyd, o volk! Stort julle hart uit voor sy aangesig! God is 'n toevlug vir ons. Sela.
Ja, nietigheid is die mensekinders, leuens is die aansienlikes; in die weegskaal moet hulle opgaan, almal saam is hulle minder as nietigheid.
Vertrou nie op verdrukking en bou geen ydele hoop op rowery nie; as die vermoë aangroei, sit daar die hart nie op nie!
Een ding het God gespreek, twee is dit wat ek gehoor het: dat die sterkte aan God behoort,
en aan U, o Here, behoort die goedertierenheid; want U vergeld elkeen na sy werk
Bid gerus saam met my:
Here, ek wil vandag sing van U krag, ek wil U met vreugde eer en prys vir die feit dat U my veilige vesting is.Dat ek by U kan skuil – geborge. Dankie dat U liefde so hoog soos die hemelis en U getrouheid hoër as die wolke.
Leer my om voordurend na U teenwoordigheid te soek, veral as ek moeg en moedeloos geword het. Dankie dat U soos 'n fort vir my is waar ek veilig kan skuil. Ek wil altyd binne hierdie beskerming van U bly. Dankie dat U die teleurstellings in my lewe altyd met groter seëninge bedek. Ná die storm en onweer, is daar altyd die indringede milde reëns vir my siel. Dankie dat U my Vader is.